30/07/2018 | Administración LocalMunicipal
Cambre
Bases do XVIII Torneo Xadrez “Agosto en Cambre”

Por Resolución de Alcaldía núm.: 1496/2018 de data 23/07/2018 aprobaronse a organización do XVIII torneo de xadrez “Agosto en Cambre”, así como as Bases que rexerán a competición e a súa convocatoria. A continuación transcribese íntegramente o texto: Primeira.- O XVIII Torneo Xadrez “Agosto en Cambre” celebrarase no pavillón Sofía Toro de Cambre (rúa Wenceslao Fdz Flórez 15660 Cambre) o sábado 11 de agosto de 2018. Válido para o III Circuito Intercomarcal de xadrez activo Deputación da Coruña Segunda.- Xogarase por sistema suízo a sete roldas. Ritmo de xogo 10 minutos por xogador + 5 segundos xogada Terceira.- O Torneo comezará coa presentación dos xogadores ás 10:30 da mañá e rematará coa entrega de premios as 20:00 horas.1ª Rolda: 10:45h 2ª Rolda: 11:45h 3ª Rolda: 12:40h 4ª Rolda: 16:15h 5ª Rolda: 17:05h 6ª Rolda: 17:55h 7ª Rolda: 18:45h 20:00h entrega de premios Cuarta.- A inscrición é gratuíta e a súa formalización é obrigatoria para todas as categorías. O prazo de inscrición rematará o día 10 de agosto ás 21:00 (escolaxadrezsigras@hotmail. com) Quinta.- A organización reservase o dereito de eliminar a todo xogador que non se presente a unha das roldas. Sexta.- O emparellamento realizarase por sistema informático contra o que non se poderán presentar reclamacións. Sétima.- Será o arbitro quen decida a colocación dos reloxos. Oitava.- A orde de aplicación dos sistemas de desempate, ao rematar o torneo, será: 1º resultado particular, 2º bucholz -1, 3º bucholz total e 4º progresivo. Novena.- Os premios non son acumulables, sempre se entregará o de maior contía. O pagamento efectuarase mediante transferencia bancaria. Con carácter previo ao pagamento comprobarase que os premiados estean ao corrente das súas obrigas tributarias e coa seguridade social, e que cumpren os requisitos establecidos no artigo 13 de Lai 38/2003, de 17 de novembro, xeral de subvencións e no artigo 8 da Lei 9/2007, de 13 de xuño, de subvencións de Galicia. Para o pago dos premios é necesario a presentación do DNI ou documento que acredite a identidade do deportista. A organización facilitará unha ficha aos premiados para cumprimentar os seus datos fiscais e asinarán unha autorización para comprobar que estean ao corrente das súas obrigas tributarias e coa seguridade social. Décima.- Todo o non especificado nestas bases rexerase polas normas e regulamentos da Federación Internacional de Xadrez (FIDE). Undécima.- Os participantes no torneo autorizan a publicación dos seus datos persoais nos diferentes medios de comunicación que a organización considere oportunos para a necesaria difusión do evento (listados de resultados, clasificacións, participantes, xogos, fotos, etc) Duodécima.- A participación neste torneo supón a aceptación das bases. Importe total dos premios económicos: 890 euros Segundo: Autorizar un gasto por un importe total de dous mil sesenta e seis euros con trinta e un céntimos (2.066,31 euros), correspondentes oitocentos noventa euros (890,00 euros) á aplicación orzamentaria 2018 341 48100 Becas e premios promoción do deporte, novecentos trinta e catro euros con trinta e un céntimos (934,31 euros) á aplicación orzamentaria 2018 341 22609 Actividades deportivas promocion e fomento deporte, e douscentos corenta e dous euros (242,00 euros) á aplicación orzamentaria 2018 341 22602 publicidade e propaganda deportes promoc e fomento. Terceiro: Publicar as bases no Boletín Oficial da Provincia e dar traslado á Base de Datos Nacional de Subvenciones (BDNS) da aprobación das bases, da convocatoria, así como comunicar o extracto da convocatoria á BDNS, co fin de que esta lle dé traslado ao Boletín Oficial da Provincia para a súa publicación, segundo o disposto no artigo 20 da Lei 38/2003, de 17 de novembro, xeral de subvencións. Cuarto: Comunicar esta resolución aos servizos económicos para os efectos oportunos.” 23 de xullo de 2018 O alcalde Óscar A. García Patiño